Gwelwyd bod brechu staff yn effeithiol iawn wrth atal heintiau rhag lledaenu a lleihau nifer y cleifion sy'n marw mewn lleoliadau gofal. Gall hefyd helpu i sicrhau parhad busnes drwy leihau salwch sy'n ymwneud â'r ffliw ymysg staff a'r angen i ddarparu staff locwm. Mae gan y sector gofal cymdeithasol rôl hanfodol i'w chwarae o ran osgoi derbyniadau i'r ysbyty yn ystod y gaeaf, yn arbennig ymysg pobl hŷn. Yn ystod gaeaf y llynedd hyd at ddiwedd mis Mawrth 2018, cafwyd 71 adroddiad am achosion o'r ffliw yng Nghymru, ac roedd 42 (60%) o'r rheini wedi'u cofnodi mewn cartrefi gofal. Mae astudiaethau wedi dangos bod nifer y staff mewn cartrefi gofal sy'n cael eu brechu rhag y ffliw yn isel, a'u bod yn wynebu risg uwch o ddal y feirws. Mae'r Cyd-bwyllgor ar Imiwneiddio a Brechu yn argymell bod gweithwyr gofal iechyd a gofal cymdeithasol yn cael eu brechu rhag y ffliw i helpu i amddiffyn cleifion a phreswylwyr agored i niwed yn eu gofal rhag effeithiau'r ffliw.
Vaccination of staff has been shown to be effective in reducing disease spread and patient mortality in care settings. It can also help to ensure business continuity by reducing flu related staff illness and the need to provide locum cover. The social care sector has a crucial role to play in preventing hospital admissions over the winter period, particularly for older people. Last winter, to the end of March 2018, there were 71 reported flu outbreaks in Wales, of which 42 (60%) happened in care homes. Studies have shown that the uptake of flu immunisation in staff in care homes is low, and that they have an increased risk of catching flu. The Joint Committee on Vaccination and Immunisation (JCVI) recommends that healthcare and social care workers receive a flu vaccination to help protect vulnerable patients and residents in their care, from the effects of flu.